Záverečné slovo na XVII. valnom zhromaždení

**Dámy a páni,**

mali sme snahu získať na toto podujatie legendárneho prof. Noama Chomského. Vytratil sa z verejného života? Aj áno, aj nie, ale to sa dá prijať s porozumením. Prestal prednášať v Michiganskom technologickom inštitúte a presťahoval sa do iného štátu. Pochopiteľné to je, lebo jeho filozofický odkaz súčasníkom je takmer hodný legendy. Súčasník, síce bližšie k storočnici, ktorý spochybnil svojím spôsobom tzv. umelú inteligenciu. Takmer ju označil za „krádež storočia“, čo je v podstate pravda a naznačil hroziace nebezpečenstvá pre celé ľudstvo. Veľká škoda, že je aj pre nás bol nedostupný. Taký človek by mal žiť večne, a my vieme, že aj bude.

Niekoľko mesiacov sme pátrali po Terrencovi Malickovi, režisérovi legendárneho filmu „Tenká červená čiara“ z roku 1998, ktorý sa akoby stratil z verejného aj z filmového života. Tam, kde prednášal vo Švajčiarsku na prestížnej EGS, nemajú o ňom už nijaké informácie. Posledné interview poskytol v roku 1979. Primátor Austinu, kde má pán Terrence Malick domovské právo, ho tiež neobjavili.

Americký veľvyslanec Gautam A. Rana dostal pozvanie aj na dnešné stretnutie, ale ako jeho dvaja predchodcovia sa tvári, že prví traja americkí veľvyslanci v SR netušili, o čom je naše združenie. A to už nehovorím o celom rade prominentných Američanov, ktorí nám prezentovali svoje názory. A tak som si pripomenul našu snahu vytvoriť priestor pre veľvyslancov veľmocí, aby hovorili o tom, čo bude s mierom, ako sa budú zmierňovať sociálne (hospodárske) kontrasty medzi jednotlivými regiónmi a štátmi. Boli veľvyslanci Číny a Ruska, ale niekdajšia americká veľvyslankyňa akoby bola v tom čase za hranicami  našej galaxie.

**Dámy a páni,**

častými hosťami združenia bol veľvyslanec USA Ralph Johnson, ktorý sa stal našim čestným členom. Sú však aj príklady mrazivého správania, inak na európskom teritóriu jestvujúcom iba v ultra-politických stranách. Tak tomu je na všetkých svetových stranách, a predovšetkým v štátoch, ktoré sa považujú za hegemónov civilizácie. Čas mal pre nás Jevgenij Maximovič Primakov, ktorý prijal pozvanie do našej videokonferencie, ale pozval ma ako spriateleného človeka na zaujímavý dialóg do Moskvy. Jeho nasledovník v premiérskej funkcii Viktor Aleksejevič Zubkov tiež k nám prišiel, aby si vymenil názory na medzinárodné dianie, no i na plynovú politiku.

Faktom však je aj to, že komunikácia s ruskými oficialitami s výnimkou veľvyslancov mrzla po bratislavskom stretnutí G. W. Bush – V. V. Putin v roku 2005. Mráz prichádzal v covidovom čase, keď Gamalejov ústav neodpovedal na otázky o ruskej vakcíne a nový ruský minister zdravotníctva sa tiež neunúval. Boli časy, keď sa dalo s ruskými inštitúciami a vrcholnými predstaviteľmi komunikovať. No,  minuli sa. Postupne až do momentu, keď sme sa obrátili na otvoreným a poslaným listom na prezidentov Ruska V. V. Putina a USA Joe Bidena 1. februára 2022, aby pokračovali v dialógu a napomohli vyriešiť napätie na Ukrajine.

**Dámy a páni,**

Svet je akosi komplikovanejší. Tak ako používanie UI rôznymi firmami – organizáciámi – inštitúciami na komunikáciu s klientami. Vo väčšine prípadov si musíte pripadať ako mimozemšťan, lebo UI si hudie stále niečo iné ako sa potrebujete dozvedieť a riešiť. A samozrejme, spojenie so zodpovednými pracovníkmi – funkcionármi je takmer vylúčené. Výnimky potvrdzujú pravidlo, ale je ich poskromne. Nech sa deje, čo sa deje, potrebujete výnimočnú trpezlivosť. Aj tento „výsledok“ začal vtedy, keď komunikačné funkcie prevzal internet. A odvtedy sa vytvára široký a neohraničený priestor pre projekciu hlúpostí, nezmyslov, absurdností, utvrdzovanie elitárskej spoločnosti, kedysi odmietnutej, ktorá sa však u nás udomácnila.

Vám som vďačný, že sme sa tu dnes zišli, a potvrdili si, že osobný kontakt má doslova zázračný vplyv na naše duše – duševné zdravie.